SARL-NUUS - SONDAG 10 JULIE 2011 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die internet by www.sarl.org.za. 
Klik op 'Amateur Radio Today” en volg die skakels soos aangedui. Let asseblief 
op: Vir oudio via Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


In die nuus vandag; 

SPAN RAPPORTEER HABEX N SUKSES 

N ANDER HOLLYWOODSE FIKSIEFILM BETREK AMATEURRADIO 
DURBAN RTA BIED N OPDATERING VAN ARISSAT AAN 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


SPAN RAPPORTEER HABEX N SUKSES 


Die Groot Hoogte Balloneksperiment wat op 2 Julie vanaf die Klerksdorpse 
vliegveld gelanseer is, was n groot sukses. Die ballon het kort na 09:00 SAT die 
grond verlaat en het in n Ooswaartse rigting koers gekies. Alle loonvragstelsels 
het suksesvol gewerk en al die volgvoertuie kon die APRS-pakkette volg wat 
deur die onderskeie eenhede uitgestuur is. Gedurende die eerste gedeelte van 
die stygfase het die ballon teen n gemiddelde spoed van 18,2 km/u gestyg wat 
later tot n matige stapspoed van 11 km/u tot die einde van die vlug afgeneem 
het. Horisontale grondspoed het gepiek by 183,59 km/u en het volgens ZSGERB- 
9 n finale hoogte van 33 661 m bereik. 


In alle opsigte was die lansering n sukses en is die span baie gelukkig met die 
uitslag. Daar is egter n aantal aspekte wat reggestel moet word en die span sal 
in die nabye toekoms terug wees om dit te toets. Die lansering was deel van die 
Klerksdorpse Hamfest-aktiwiteite. 


Die loonvrag het uit vier onafhanklike eenhede bestaan. Eerste in lyn was 
n beheereenheid wat spesifiek deur die HABEX-groep ontwerp en gebou is. 
Die beheereenheid is in staat om n kombinasie van 8 insette en 8 uitsette in 
6f digitale 6f analoogmodusse te aanvaar. Ook op die bord is sy eie APRS 
volgeenheid en n PIC-eenheid wat deur n BHEF-radio met grondstasies kan 
kommunikeer. 


Volgende in die loonvragstring was n tweede APRS-volgeenheid en kruisband- 
herhaler wat baie gedurende die vlug vir span- sowel as algemene kontakte 


gebruik was. Onder die herhaler was n GG-baken op 7,020 en laastens n 
videokamera en n derde APRS-eenheid. 


Die hoofdoel van die vlug van 2 Julie was om vas te stel of die APRS-komponente 
wat op die beheereenheid gebruik is behoorlik op groot hoogtes sal werk. Met 
vorige vlugte het die GPS-eenheid op ongeveer 12 000 m ophou werk a.g.v. 
beperkings op sy bedryfshoogte. 


Nadat die beheereenheid homself bewys het, kan verskeie eksperimente die 
hoogte ingeneem word met die ekstra gewig van rugsteun APRS-eenhede wat 
in die verlede gebruik is. 


Meer inligting, fotos en n video kan gevind word op www.habex.za.net. 
N ANDER HOLLYWOODSE FIKSIEFILM BETREK AMATEURRADIO 


Super 8, n storie wat net buite Dayton, Ohio, in 1979 afspeel, gebruik amateur- 
radio in n kritieke opset. Die storie wentel rondom n groep van ses midskoliere 
wat n raaiselagtige treinongeluk in die denkbeeldige dorp Lillian waarneem. 
Kort na die ongeluk arriveer die lugmag en snaakse dinge begin in die klein 
dorpie gebeur. Die kinders, n groep jong filmmakers (Daarom die naam van 
die film) begin om die grillerige gebeurtenisse te ondersoek. 


Een van die kinders se pa is onderbalju Lamb. Nadat die balju geheimsinnig 
verdwyn, neem onderbalju Lamb oor en hou hy n vergadering van dorpsinwon- 
ers ten einde te help om die vrese te besweer. Maar toe onderbalju Lamb vir 
Mnr. McCandless vra om n vraag te vra, kla die man dat hy vreemde uitsend- 
ings op sy amateurradio hoor. Sodra Mnr. McOandless amateurradio noem, 
ignoreer die inwoners hom eenvoudig. 


Maar wanneer onderbalju Lamb Mnr. McOandless privaat ondervra, vertel hy 
aan die onderbalu dat hy nie meer na 13,201 (kHz of MHz word nie genoem nie) 
kan luister nie, as gevolg van geheimsinnige geraas wat hy hoor. Onderbalju 
Lamb noem dit aan n ander onderbalju en dié sê hy kan sy skandeerder en 
spraakomsetter bring sodat hulle die frekwensie kan monitor. Nadat die toestelle 
opgestel is, hoor die onderbalju s belangrike inligting oor wat die lugmag probeer 
om weg te steek. 


Terwyl krediet gegee moet word aan Super 8, se stelopsteller, Fainche Mac- 
Carthy, om n radio uit die regte era op te spoor, is wat die onderbalju inbring 
n Heathkit Seneca VHEF-1 skandeerder en n twee- en sesmeter GG- en AM- 
sender. Vervaardig in 1959 het hierdie stelle Heathkit se TX-1 Apache sender, 
RX-1 Mohawk ontvanger en die KL-1 Chippewa liniëre versterker aangevul. 


Super 8 begin op 29 Julie 2011 in Ster-Kinekor teaters in Suid-Afrika draai. Om 
n voorprent te sien, besoek http:/ /www.sterkinekor.com/# /trailer/8125/Super 


s/. 
DURBAN RITA BIED N OPDATERING VAN ARISSAT AAN 


Die program van die simposium Radiotegnologie-in-Aksie wat vir 30 Julie in 


Durban geskeduleer is, sal n opdatering van ARISSAT wat SuitSat 2 vervang, 
insluit. Dit word verwag dat ARISSAT teen die einde van Julie of vroeg in 
Augustus, tydens n ruimtewandeling van die Russiese ruimtevaarders uit die 
Internasionale Ruimtestasie gelanseer sal word. Eddie Leighton, ZS6BNE, sal n 
aanbieding oor RaDAR, doen, wat in die RTA s in Kaapstad en Port Elizabeth 
baie aandag geniet het. In die tegnologiegleuf sal John Willescroft, ZS6EF, 
praat oor FPGA s en hulle toepassing. Die volle program is beskikbaar op 
www.sarl.org.za, kies RTA uit die linkerhandse spyskaart. 


NUWE LEDE 


Die SARL verwelkom die volgende nuwe lede: ZSL1028, Hendrik du Plessis, 
ZS6XXX, Andries Nortje en ZSL1029, Nico Coetzee. 


LIDMAATSKAPHERNUWINGS 


707 Lede tot dusvêr hulle lidmaatskap hernu. Dit was nodig om op 1 Julie 2011 
lidmaatskap te hernu. Lede word aangemoedig om hulle ledegeld so spoedig 
moontlik te betaal. Indien dit der middel van n bankoordrag of bankdeposito 
gedoen word, maak asb. seker dat u naam en roepsein op die oordrag verskyn. 
Ons waardeer u volgehoue ondersteuning. 


KOMPETISIENUUS 
Z7S4 NAELLOOP UITSLAE VERBTERING 


Die uitslae van hierdie jaar se ZS4 Naelloop wat verlede Sondag bekend gemaak 
is, is aangepas deur die klub kompetisie komitee nadat Pieter Human, ZS6PA, 
se navraag hierdie week. Sy log is opgespoor en bygewerk. Baie geluk aan Pieter 
wat dan nou die derde plek met 62 punte inneem. 


UITSLAE VAN DIE TOPBANDKOMPETISIE 23/27 JUNIE 2011 


Dit is weereens duidelik dat amateurs nie die kompetisiereëls lees voordat hulle 
aan kompetisies deelneem nie. Behalwe die gebruik van verkeerde roepseine het 
party nie van frekwensie verander nadat n kontak afgesluit is nie. 


8 logstate en een kontrolelog is ontvang. Statistiek uit die logstate verkry toon 
dat daar 43 stasies op die lug was. Daar was geen kontakte met stasies in 
Afdeling 3 nie. Daar was ses stasies wat van GG en ESB gebruik gemaak het. 


Die uitslae is as volg: 


1ste ZSGLH - Lukas Holtzhausen 145 punte 2de ZSGUT - Ed Willers 127 punte 
3de ZSGPVT - Phillip van Tonder 118 punte 


Die wenner in die gelukstrekking is Liddle, ZSGAGF. 


Veels geluk aan die wenners. Die volle uitslae sal in HF Happenings gepubliseer 
word. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteit op baie lae tot 
lae vlakke sal wees. Sonvlek 1 243 produseer tans B- en C-klas fakkels terwyl hy 
besig is om oor die Noordelike halfrond te roteer. `n Paar nuwe sonvlekke is besig 
om in die Noord-Ooste te ontstaan en een van hulle is op Donderdag as 1 245 
gedoop. Daar is tans nie `n moontlikheid vir sonfakkels vanuit hierdie gebied nie. 
Vir diegene wat hulle eie frekwensievoorspellings doen is die verwagte effektiewe 
sonvlektelling vir die week minder as 25. 


Met winter hier en die laer sonaktiwiteit is 20 m die beste keuse vir DX gevolg 
deur 30 m. Daar is nie `n goeie kans vir sporadiese 15 m openinge nie. 


Besoek gerus www.spaceweather.co.za vir meer inligting. 
DAGBOEK VAN GEBEURE 


16 Julie 3de been van SARL @RP-kompetisie. 27 Julie 4de been van SARL 
Klubkompetisie. 30 Julie RTA in Durban. 07 Aug. - SARL HF-foonkompetisie. 
09 Aug. - SARL JD-naelloop. 21 Aug. - 3de been van SARL Digitale kompetisie. 
28 Aug. - SARL HEF-GG-kompetisie. 


SARLNUUS nooi klubs en individue om nuusbrokkies wat radioamateurs en 
kortgolfluisteraars sal geniet, in te stuur. Stuur dit - indien moontlik - in beide 
Engels en Afrikaans, na www.sarl.org.za/newsinbox.asp, nie later as die Don- 
derdag voor uitsending nie. 


Die SARL nooi u ook om te luister na die program Amateurradio VANDAG 
wat om 10:00 SAT op 145,750 MHz in die Pretoria-gebied uitgesaai word, met 
herleidings op 7 082, 7 205 en 17 750 kHz. Daar is ook `n potgooi-uitsending deur 
ZSGRO. Vir oudiostrome en Echolink deur ZS6FCS, besoek www.sarl.org.za, klik 
op 'Amateur Radio TODAY”, gaan af op die groen kolom en klik op “LISTEN 
ON THE WEB'. `n Heruitsending vind Maandagaande om 18:30 SAT op 3 230 
kH7 plaas. Sentech borg die uitsendings op die nie-amateurfrekwensies. 


U het geluister na `n bulletin van die Suid-Afrikaanse Radioliga, saamgestel 
deur George, ZS6ONE. 


Dankie dat u geluister het, 73. /EX 


Ten einde u inskrywing op hierdie subskripsielys te verander of dit daar- 
van te verwyder, gaan na www.sarl.org.za/members/admin/maildat.asp. 
members/admin/maildat.asp. 


